b"\n_START_ARTICLE_\nStasi\n_START_SECTION_\nIstorija\n_START_PARAGRAPH_\nStasi buvo sukurta MGB pavyzd\xc5\xbeiu. TSRS j\xc4\x85 vadino ypatingai i\xc5\xa1tikimu ir naudingu partneriu._NEWLINE_Vilhelmas Zaiseris buvo pirmasis VDR saugumo ministras. Jo atstovas buvo Erikas Milk\xc4\x97. V\xc4\x97liau Zaiser\xc4\xaf pakeit\xc4\x97 Ryt\xc5\xb3 Vokietijos lyderis Valteris Ulbrichtas, o 1953 metais post\xc4\x85 per\xc4\x97m\xc4\x97 Ernstas Volv\xc4\x97beris. 1957 metais jis atsistatydino d\xc4\x97l daugyb\xc4\x97s nesutarim\xc5\xb3 su Valteriu Ulbrichtu ir Erichu Honekeriu, j\xc4\xaf pakeit\xc4\x97 jo atstovas Erikas Milk\xc4\x97.\n_START_SECTION_\n\xc4\xaetaka\n_START_PARAGRAPH_\nStasi \xc4\xafsiskverb\xc4\x97 \xc4\xaf kiekvien\xc4\x85 VDR gyvenimo srit\xc4\xaf. Devinto de\xc5\xa1imtme\xc4\x8dio viduryje abiejose Vokietijos valstyb\xc4\x97se prad\xc4\x97jo spar\xc4\x8diai augti vietini\xc5\xb3 informatori\xc5\xb3 tinklas Inofficielle Mitarbeiter ('neoficial\xc5\xabs bendradarbiai'). 1989 metais \xc5\xbelungant VDR Stasi organizacijoje jau dirbo 91 000 darbuotoj\xc5\xb3 ir 300 000 informatori\xc5\xb3. Ma\xc5\xbedaug kas penkiasde\xc5\xa1imtas Vokietijos gyventojas bendradarbiavo su Stasi, tai viena pla\xc4\x8diausiai \xc4\xaf politik\xc4\x85 \xc4\xafsiskverbusi\xc5\xb3 organizacij\xc5\xb3 per vis\xc4\x85 istorij\xc4\x85. Be to, Stasi \xc4\xafsiskverb\xc4\x97 ir palau\xc5\xbe\xc4\x97 Vakar\xc5\xb3 Vokietijos vald\xc5\xbei\xc4\x85 ir slapt\xc4\x85sias organizacijas, tuo tarpu jokia vakar\xc5\xb3 slaptoji organizacija nesugeb\xc4\x97jo infiltruoti Stasi._NEWLINE_Stasi steb\xc4\x97jo politines VDR gyventoj\xc5\xb3 nuotaikas, nor\xc4\x97dama numal\xc5\xa1inti prie\xc5\xa1taravimus kankindavo ir \xc4\xafbaugindavo \xc5\xbemones. Per Taiki\xc4\x85j\xc4\x85 revoliucij\xc4\x85 1989 metais Stasi b\xc5\xabstin\xc4\x97s buvo u\xc5\xbeimtos nepatenkint\xc5\xb3 pilie\xc4\x8di\xc5\xb3, bet Stasi sp\xc4\x97jo sunaikinti daugyb\xc4\x99 paslap\xc4\x8di\xc5\xb3. Kai i\xc5\xa1lik\xc4\x99 dokumentai buvo pavie\xc5\xa1inti, daugelis \xc5\xbemoni\xc5\xb3 su\xc5\xbeinojo, kad j\xc5\xb3 draugai, gimin\xc4\x97s, kolegos ar net sutuoktiniai nuolat teik\xc4\x97 informacij\xc4\x85 Stasi._NEWLINE_Kiti dokumentai (Rozenholco bylos), kuriuose buvo sura\xc5\xa1ytos ryt\xc5\xb3 Vokietijos \xc5\xa1nip\xc5\xb3 u\xc5\xbesienyje pavard\xc4\x97s, leido slaptai JAV spec.tarnybai C\xc5\xbdV juos sugaudyti. Po Vokietijos susivienijimo buvo atskleista, kad Stasi slapta r\xc4\x97m\xc4\x97 kairi\xc4\x85sias terorist\xc5\xb3 grupuotes, tokias kaip Raudonosios armijos frakcija. Dauguma \xc5\xa1i\xc5\xb3 terorist\xc5\xb3 grupuo\xc4\x8di\xc5\xb3 i\xc5\xa1nyko praradusios Stasi param\xc4\x85._NEWLINE_Vienas i\xc5\xa1 \xc5\xbeinomiausi\xc5\xb3 \xc5\xa1nip\xc5\xb3 Stasi organizacijoje, tai Rusijos Federacijos prezidentas [Putinas] \xc5\xa1altinis._NEWLINE_1999 metais Stasi buvo apkaltinta s\xc4\x85moningai \xc5\xa1vitinusi politinius kalinius did\xc5\xbeiuliais radiacijos kiekiais, grei\xc4\x8diausiai, kad sukelt\xc5\xb3 v\xc4\x97\xc5\xbe\xc4\xaf."